jkorsvik/nowiki_second_scrape_merged huggingface dataset:
Traume

Traume (fra gresk «skade», «sår») er en skade på kroppen av enten fysisk eller psykisk karakter.


== Fysisk traume ==


=== Definisjon ===
Fysisk traume er en mekanisk stimulus på kroppen (soma) som fører til fysisk skade av denne.


== Psykisk traume ==


=== Definisjon ===
Et psykisk traume er reaksjonen(e) på en traumatisk hendelse som ødelegger fundamentale skjema om en selv og verden. Hvis reaksjonene er alvorlige, kan de tilfredsstille kravene til posttraumatisk stresslidelse. Et psykisk traume er en naturlig reaksjon på en unaturlig situasjon.


=== Etiologi og patogenese ===
For at et psykisk traume skal finne sted må personen oppleve en situasjon som oppfattes som svært ubehagelig og overveldende, gjerne med trussel om død eller om alvorlig skade. Det er vist at for at et psykisk traume skal kunne oppstå, må hendelsen strekke tilstrekkelig ut i tid til å kunne prege personen. Det er derfor vanligere med psykisk traume etter f.eks. tortur enn ved en fallulykke el.l, selv om begge kan innebære alvorlig trussel om død.
Traumatiske opplevelser fører til at deler av erfaringen om hendelsen ikke blir tilgjengelig for bevisst bearbeiding. Dette innebærer at personen kan ha fullstendig eller partielt hukommelsestap ang. hendelsen.


=== Symptomer og funn ===


==== Akutt fase ====
Personen reagerer med intens angst, hjelpeløshet eller redsel i forhold til situasjonen. Hos barn kan dette i stedet ha gitt seg uttrykk i usammenhengende eller forstyrret atferd.


==== Kronisk fase ====
De kroniske fasene kan innebære flere aspekter i ulik grad og hyppighet:

Bruddstykker av de mest skremmende elementene i det en har opplevd kan bryte gjentatte ganger inn i dagliglivet som påtrengende minner i form av bilder, tanker eller persepsjoner, urovekkende drømmer eller mareritt. En føler stadig at en er tilbake i den samme situasjonen.
Følelse av uro ved aspekter som minner om traumet, og plages av mange fysiske manifestasjoner av uroen (hjertebank, svetting, tungpustethet). Dette kan føre til at man unngår tanker, følelser eller samtaler som er forbundet med traumet. Likeledes vil en unngå aktiviteter, steder eller personer som vekker minner om traumet. Interessen for å delta i ellers viktige aktiveter er svekket.
Traumepåminnere er sanseinntrykk som minner om den traumatiske hendelsen og fremkaller påtrengende minner, følelser og/eller kroppslige reaksjoner
Følelse av å være fremmedgjort overfor andre personer, og opplevelsen av at følelsesbredden er sterkt innsnevret.
Redusert søvnkvalitet, nedsatt frustrasjonsterskel med økt irritabilitet, raseriutbrudd, konsentrasjonsproblemer, økt vaktsomhet og overdrevne reaksjoner på uventede stimuli (for eksempel høye lyder).
Tilstanden fører til generelt nedsatt livskvalitet, arbeidsevnen og lysten eller evnen til å delta i sosialt fellesskap svekkes.


== Referanser ==


== Se også ==
Traumeteam


== Eksterne lenker ==
Traumer, stress og overgrep Helsebibliotekets sider om traumer, stress og overgrep
Socorro County

Socorro County er et fylke i den amerikanske delstaten New Mexico. Det ligger i de sentrale delene av staten og det grenser mot Cibola County i nordvest, Valencia County i nord, Torrance County i nordøst, Lincoln County i øst, Sierra County i sør og mot Catron County.
Socorro Countys totale areal er 17 220 km² hvorav 6 km² er vann. I 2000 hadde fylket 18 078 innbyggere og administrasjonssenteret ligger i byen Socorro som også er fylkets største by. Fylkets høyeste punkt er South Baly peak i Magdalenafjellet 3 287 moh og den laveste 1 380 moh ved elven Rio Grande. 


== Eksterne lenker ==
(en) Offisielt nettsted 
(en) Socorro County, New Mexico – kategori av bilder, video eller lyd på Commons
Gribb (fugl)

Gribber er store rovfugler som utgjør ei ikke-systematisk gruppe, fordi slektskapet dem imellom ikke nødvendigvis er spesielt nært. Benevnelsen er derfor kun en samlebetegnelse som beskriver ei usammensatt og begrenset gruppe med fugler. 
HBW Alive organiserer gribbene i den gamle verden i ordenen haukefugler (Accipitriformes), der de sorteres i to underfamiliene Gypaetinae og Accipitrinae, mens Taxonomy in Flux organiser dem i underfamiliene Gypaetinae og Gypinae.Også de amerikanske kondorene kalles i noen grad gribber, i det gruppen av og til refereres til som både amerikagribber og vestgribber. Kondorene er imidlertid ikke særlig nært beslektet med andre gribber, men snarere et resultat av konvergent evolusjon. De fyller altså til en viss grad samme økologiske nisje som gribbene. Derfor har den evolusjonære utviklingen gjennom naturlig seleksjon sørget for at disse artene har utviklet lignende fysiologiske forutsetninger og et tilsvarende utseende med gribbene. Kondorene har imidlertid ikke navneendelsen-gribb i det norsk artsnavnet, men endelsen -kondor.


== Inndeling ==

Accipitriformes (haukefugler) og Cathartiformes (kondorer) er trolig søstergrupper, som har et felles opphav i gruppen Accipitrimorphae.
Inndelingen under følger i hovedsak Taxonomy in Flux.

Accipitrimorphae (haukefugler og kondorer)
Accipitriformes, haukefugler
Sagittariidae, sekretærfugl
Pandionidae, fiskeørn
Accipitridae, haukefamilien, 18 arter, 10 slekter
Gypaetinae, (lammegribber og klatrehauker), 5 arter, 4 slekter
Polyboroides
P. typus, klatrehauk
P. radiatus, blekklatrehauk
Gypohierax
G. angolensis, palmegribb
Neophron
N. percnopterus, åtselgribb
Gypaetus
G. barbatus, lammegribb
Gypinae, (gribber i den gamle verden), 13 arter, 6 slekter
Sarcogyps
S. calvus, rødhodegribb
Trigonoceps
T. occipitalis, hvithodegribb
Aegypius
A. monachus, munkegribb
Torgos
T. tracheliotus, øregribb
Necrosyrtes
N. monachus, hettegribb
Gyps
G. africanus, hvitryggribb
G. bengalensis, bengalgribb
G. indicus, indiagribb
G. tenuirostris, teraigribb
G. rueppellii, skjellgribb
G. himalayensis, himalayagribb
G. fulvus, gåsegribb
G. coprotheres, kappgribb
Cathartiformes, kondorer
Cathartidae, kondorfamilien, 7 arter, 5 slekter
Cathartes
C. aura, kalkunkondor
C. burrovianus, myrkondor
C. melambrotus, skogkondor
Coragyps
C. atratus, svartkondor
Sarcorhamphus
S. papa, kongekondor
Gymnogyps
G. californianus, kaliforniakondor
Vultur
V. gryphus, andeskondor


== Referanser ==


== Se også ==
Ørner


== Eksterne lenker ==
Artikkelen har ingen egenskaper for offisielle lenker i Wikidata
Ubume

Ubume (産女, fødselskvinne), en type yokai eller obakemono (japanske spøkelser), er åndene til kvinner som enten døde under en fødsel, eller som døde uten å ha forsikret seg om at barna hennes ville bli tatt vare på. Historiene om ubume i Japan er mange. De opptrer i den mest vanlige formen for spøkelser i Japan, nemlig kledd i hvitt, med langt hår hengende låst nedover ryggen.
I noen fortellinger kjøper ubumen søtsaker og annen mat til sine levende barn, med penger som senere forvandles til døde blader. Andre historier forteller om ubumer som prøver å tiltrekke seg oppmerksomheten til et levende menneske, for så å lede det til det stede barnet hennes er gjemt, slik at barnet kan tas inn i samfunnet igjen.


== Se også ==
Yūrei
Goryō
Onryō
Yokai
Obakemono


== Referanser ==
Rio Grande

Rio Grande er en elv i Nord-Amerika. Den heter Río Bravo (eller Río Bravo del Norte) i Mexico. 
Elven er 3 034 kilometer lang og den har sitt utspring  ved Canby Mountain i San Juan-fjellene i delstaten Colorado, mellom 37° og 38° nordlig bredde, og flyter gjennom San Louis Valley i det sørlige Colorado og så videre sørover gjennom New Mexico. Fra El Paso i Texas vender den mot sørøst og herfra danner den, på en strekning på over 2 000 km, grensen mellom USA og Mexico før den renner ut i Mexicogulfen.
Større bielver er Pecos River (Río Pecos) fra venstre samt Río Conchos og Río Pesquerto fra høyre i Mexico. Flodens lengde er omkring 3 000 kilometer.
I sitt øvre løp har floden svært sterkt fall. Vannmengden veksler høyst betydleig etter nerbørsforholdene. Ødeleggene oversvømmelser kan forekomme. Allerede puebloindianerne brukte elven for kunstig vanning på de dyrkbare områder som fantes ved elvebankene.


== Se også ==
Liste over verdens lengste elver
Liste over elver i USA


== Eksterne lenker ==
(en) Rio Grande (river) – kategori av bilder, video eller lyd på Commons
Valencia County

Valencia County er et fylke i den amerikanske delstaten New Mexico. Det ligger i de sentrale delene av staten og det grenser mot Bernalillo County i nord, Torrance County i øst, Socorro County i sør og mot Cibola County i vest.
Valencia Countys totale areal er 2 767 km² hvorav 2 km² er vann. I 2000 hadde fylket 66 152 innbyggere og administrasjonssenteret ligger i byen Los Lunas. Fylket har fått sitt navn etter byen Valencia i New Mexico.


== Eksterne lenker ==
(en) Offisielt nettsted 
(en) Valencia County, New Mexico – kategori av bilder, video eller lyd på Commons 
County status and boundary changes United States Census Bureau
Bernalillo County

Bernalillo County er et fylke i den amerikanske delstaten New Mexico. Det ligger i de sentrale delene av staten og det grenser mot Sandoval County i nord, Santa Fe County og Torrance County i øst, Valencia County i sør og mot Cibola County i vest.
Bernalillo Countys totale areal er 3 027 km² hvorav 7 km² er vann. I 2000 hadde fylket 556 678 innbyggere og administrasjonssenteret ligger i byen Albuquerque som også er fylkes og delstatens største by. 


== Eksterne lenker ==
(en) Offisielt nettsted 
(en) Bernalillo County, New Mexico – kategori av bilder, video eller lyd på Commons
Hausvik Fotballklubb

Hausvik Fotballklubb (stiftet i 1965 (egentlig dato er 30.11.1964) er en fotballklubb fra Haus på Osterøy. Klubben spiller til daglig i 5. divisjon i Hordaland Fotballkrets.
Hausvik har tidligere vært så høyt oppe som dagens 3. divisjon. Hausvik har ca. 200 medlemmer pr 2015.Rivalene til Hausvik er de andre lokale fotballagene på Osterøy. De siste årene er det Fotlandsvåg som har hatt den største rivaliseringen med Hausvik. Begge lagene har fulgt hverandre i divisjonssystemet og havnet i samme avdeling. Andre lokale rivaler er Osterøy Idrottslag og Valestand/Hjellvik, men begge ligger i andre divisjoner.


== Historikk ==
I 2007 klarte laget, etter fire sesonger på rad i 7. divisjon, å rykke opp til 6. divisjon. I 2015 rykket Hausvik ned til 7.divisjon, og i 2016 endte de på andreplass i sin avdeling.


== Eksterne lenker ==
Offisielt nettsted
Ayr United FC

Ayr United Football Club er en skotsk fotballklubb som holder til i Ayr. Klubbens hjemmebane er Somerset Park, med en tilskuerkapasitet på 10 185. Sesongen 2007/10 spiller Ayr United i Scottish Football League First Division (nivå 2).


== Historie ==
Ayr United FC ble stiftet i 1910.


== Sesonger ==


== Meritter ==


== Klubbrekorder ==
Høyeste tilskuerantall: 25 225 mot Rangers 13. september 1969 (skotsk 1. divisjon)
Største seier: 11-1 mot Dumbarton 13. august 1952 (skotsk liga-cup)
Største tap: 0-13 mot Aberdeen 28. februar 1931 (skotsk 1. divisjon)


== Referanser ==


== Eksterne lenker ==
(en) Offisielt nettsted 
(en) Ayr United FC – kategori av bilder, video eller lyd på Commons
Selsøyvik

Selsøyvik er en øy i Rødøy kommune i Nordland. Øya er 0.8 kvadratkilometer stor og har 9 innbyggere om vinteren, men om sommeren øker antallet betraktelig. Selsøyvik gamle handelssted er fra 1700-tallet, og er Rødøy kommunes tusenårssted.
Selsøyvik skole har rundt 10 elever fra omkringliggende øyer. Den viktigste næringen er lakseoppdrett. Nordlandsekspressen har to avganger hver dag og øya anløpes også av en lokal hurtigbåt samt en bilferge med flere avganger hver dag til fastlandet og andre øyer i kommunen. 
Selsøyvik Havbruk er kommunens største privateide selskap og har to konsesjoner for ørret og laks. Øya har også egen butikk, en landhandel som hører til handelsstedet. 
Selsøyvik har siden 1994 hatt veiforbindelse med Rangsundøya i øst.
18. juni 2008 fikk Selsøyvik besøk av kongeparet, som en del av deres besøk i Helgeland og Salten. Omtrent 1000 av kommunens 1300 innbyggere hadde møtt opp, og ble underholdt av skoleelevene i kommunen, musikkskolen og en rekke andre kulturelle innslag.


== Eksterne lenker ==
Turside - med informasjon og bilder fra Selsøyvik
[1]
Ljubomir Ljubojević

Ljubomir Ljubojević (født 2. november 1950 i Užice) er en serbisk stormester i sjakk. Etter Svetozar Gligorić regnes han som den mest fremgangsrike sjakkspilleren i det tidligere Jugoslavia.
Ljubojević kom på andreplass i junior-EM 1969/70 i Groningen, og ble belønnet med invitasjon til en stormesterturnering i Sarajevo. Den unge mannen grep sjansen og sikret seg delt turneringsseier med Bruno Parma. I 1971 ble Gligoric tildelt stormestertittelen av FIDE. 
I 1983 var Ljubo nummer tre på verdensrankingen, etter de tidligere verdensmestrene Anatolij Karpov og Garry Kasparov. Dette var hans beste plassering. I dag har han 2553 i rating.
Ljubojević er i dag bosatt i Spania.


== Eksterne lenker ==
(en) Ljubomir Ljubojević – FIDE 
(en) Ljubomir Ljubojević – chessgames.com 
(en) Ljubomir Ljubojević – OlimpBase 
(en) Ljubomir Ljubojević – 365Chess.com 
30 Kritiske stillinger fra Ljubojevics partier
Sandoval County

Sandoval County er et fylke i den amerikanske delstaten New Mexico. Det ligger i den nordvestlige delen av staten og det grenser mot Rio Arriba County i nord, Los Alamos County i nordøst, Santa Fe County i øst, Bernalillo County i sør, Cibola County i sørvest, McKinley County i vest og mot San Juan County i nordvest.
Sandoval Countys totale areal er 9 620 km² hvorav 13 km² er vann. I 2000 hadde fylket 89 908 innbyggere og administrasjonssenteret ligger i byen Bernalillo. Fylket har fått sitt navn etter familien Sandoval.


== Eksterne lenker ==
(en) Offisielt nettsted 
(en) Sandoval County, New Mexico – kategori av bilder, video eller lyd på Commons
Cowdenbeath FC

Cowdenbeath Football Club er en skotsk fotballklubb som holder til i Cowdenbeath, Fife. Klubbens hjemmebane er Central Park, med en tilskuerkapasitet på 4 370. Sesongen 2008/09 spilte Cowdenbeath i skotsk 3. divisjon (nivå 4).


== Historie ==
Cowdenbeath FC ble stiftet i 1881.


== Meritter ==


== Sesonger ==


== Klubbrekorder ==
Høyeste tilskuerantall: 25 586 mot Rangers 21. september 1949 (Scottish League Cup)
Største seier: 12-0 mot Johnstone 21. januar 1951 (Scottish Cup)
Største tap: 1-11 mot Clyde 6. oktober 1951 (Scottish First Division)


== Referanser ==


== Eksterne lenker ==
Offisielt nettsted 
(en) Cowdenbeath F.C. – kategori av bilder, video eller lyd på Commons
Los Alamos County

Los Alamos County er et fylke i den amerikanske delstaten New Mexico. Det ligger i de sentrale delene av staten og det grenser mot Rio Arriba County i nord, Santa Fe County i øst ogt mot Sandoval County i sør og vest.
Los Alamos Countys totale areal er 283 km² hvorav <1 km² er vann. I 2000 hadde fylket 18 343 innbyggere og administrasjonssenteret ligger i byen Los Alamos som også er fylkets største by. Fylket har fått sitt navn etter byen Los Alamos.
Det var under Manhattanprosjektet administrert av regjeringen. 


== Eksterne lenker ==
(en) Offisielt nettsted 
(en) Los Alamos County, New Mexico – kategori av bilder, video eller lyd på Commons
Ernest K. Gann

Ernest Kellogg Gann (født 13. oktober 1910, død 19. desember 1991) var en amerikansk forfatter. Som forfatter signerte han som Ernest K. Gann
Gann var født i Lincoln, Nebraska, og mest kjent som en dyktig flyver som hadde fløyet alt av fly fra andre verdenskrig til U-2 og F-15. Foruten å være yrkesflyger var han filmprodusent, men hadde også vært fisker og sjømann. I løpet av 46 år skrev han langt over 20 romaner, men bare fire er oversatt til norsk


== Delvis liste over Ganns bøker ==
Island in the Sky, Viking, 1944
Blaze of Noon, Holt, 1946
Benjamin Lawless, Sloane, 1948
Fiddler's Green, Sloane, 1950
The High and the Mighty, Sloane, 1952
Soldier of Fortune, Sloane, 1954
Trouble with Lazy Ethel, Sloane, 1957
Twilight for the Gods, Sloane, 1958
Fate Is the Hunter, Simon & Schuster, 1961
Of Good and Evil, Simon & Schuster, 1963
In the Company of Eagles, Simon & Schuster, 1966
The Song of the Sirens, Simon & Schuster, 1968
The Antagonists, Simon & Schuster, 1971
Band of Brothers, Simon & Schuster, 1973
Ernest K Gann's Flying Circus, Macmillan, 1974
A Hostage to Fortune (autobiography), Knopf, 1978
Brain 2000, Doubleday, 1980
The Aviator, GK Hall, 1981
The Magistrate: A Novel, Arbor House, 1982
Gentlemen of Adventure, Arbor House, 1983
The Triumph: A Novel, Simon and Schuster, 1986
The Bad Angel, Arbor House, 1987
The Black Watch: The Men Who Fly America's Secret Spy Planes, Random House, 1989


== Norske oversettelser ==
Med kurs for Manzanillo; oversatt av Arthur W. Gammelgaard, Oslo (1960)  (Oversatt fra Twilight for the Gods)
Ingen vei tilbake; oversatt av Arvid Norlie, Oslo (1972) (Oversatt fra The High and the Mighty)
Møte i Hong Kong; oversatt av Arthur W. Gammelgaard Oslo (1959)  (Oversatt fra Soldier of Fortune)
Øya i himmelhavet; oversatt av E. O. Hauge Oslo (1947) (Oversatt fra Island in the Sky)


== Referanser ==
Kredittsjekk

Kredittsjekk er en kontroll av økonomien til en person eller en bedrift. Det er vanlig å foreta en kredittsjekk ved kjøp på avbetaling, alle typer lån og diverse abonnementer som innebærer et kredittelement (typisk mobilabonnement). Men det kreves en saklig grunn for å kunne foreta en kredittsjekk. Det er ikke lov å foreta en kredittsjekk om man ikke skal få en kreditt, for eksempel om man skal leie hybel man betaler på forskudd, heller ikke om man skal ha en mobiltelefon med kontantkort. Om man inngår avtale om å kjøpe en mobiltelefon med etterskuddsbetaling, kan det være saklig grunn til kredittsjekk. For at et kredittopplysningsselskap skal ha lov til å gi ut informasjon om deg må de ha konsesjon fra Datatilsynet. Når det foretas en kredittsjekk, skal den som sjekkes også få et gjenpartsbrev som forteller hvilke opplysninger som ble utlevert og til hvem. Opplysningene som blir tilgjengelige er inntektsinformasjon, skatteligning basert på opplysninger fra skattedirektoratet, eventuelle betalingsanmerkninger, næringsinteresser registrert hos Brønnøysundsregisteret, samt folkeregistrert adresse.Kredittopplysningsvirksomhet er i Norge regulert av personopplysningsloven.
Ved en kredittsjekk blir en kredittscore laget ut ifra blant annet betalingshistorikk, inntekt og alder. Denne strekker seg fra 1-100, og kan gi en indikator på personens betalingsevne og kredittverdighet. En lav score kan gjøre det vanskelig å oppnå ulike former for kreditt. 
Negative oppføringer i kredittopplysningsregistere rapporteres av registrerte inkassobyråer. Det blir også registrert betalingsanmerkninger etter avholdt utleggsforretning med "intet til utlegg" eller trekk i lønn, dette registreres i et eget utleggsregister som kredittopplysningsbyråene igjen henter sine opplysninger fra.


== Referanser ==


== Eksterne lenker ==
Forskrift om behandling av personopplysninger, kapittel 4
Mora County

Mora County er et fylke i den amerikanske delstaten New Mexico. Det ligger i de nordøstlige delene av staten og det grenser mot Colfax County i nord, Harding County i øst, San Miguel County i sør, Santa Fe County og Rio Arriba County i vest og mot Taos County i nordvest.
Mora Countys totale areal er 5 008 km² hvorav 6 km² er vann. I 2000 hadde fylket 5 180 innbyggere og administrasjonssenteret ligger i byen Mora som også er fylkets største by. Fylket ble grunnlagt i 1860 da det ble utskilt fra Taos fylke og det har fått sitt navn etter byen Mora. 


== Eksterne lenker ==
(en) Offisielt nettsted 
(en) Mora County, New Mexico – kategori av bilder, video eller lyd på Commons
Gribb Fotball

Gribb er et fotballag i Horten. De stilte ikke lag i 2008-sesongen. Gribb spilte i 6. divisjon i Vestfold i 2006 og 2007. 
Klubbnavnet er et svar til to av de andre fotballagene i Horten: Ørn og Falk.
Gribb var først ute med damefotball i Horten. Gribb vedtok at klubben var for alle og startet Hortens første damelag. Dette kom delvis som en reaksjon på at Ørn på sitt årsmøte stemte ned et forslag om å starte damelag og i stedet vedtok at klubben bare var for menn. Falk startet et damelag litt seinere.
Gribb har kampropet:
Gråe gribbær det er vi -
Vi har kommet for å bli -
Sirklær over byttet først -
Stuper ned med grådig måltørst -
GRIBB – GRIBB – GRIBB


== Referanser ==


== Eksterne lenker ==
Gribb Fotball
Møbeltapetserer

En møbeltapetserer er en håndverker med et arbeidsområde som hovedsakelig omfatter restaurering av gamle stoppede møbler og tillaging av nye.
En møbeltapetserer bygger opp underlag av bæreduk og fjærer, binder fjærene sammen og monterer på stoppmaterialer. Til slutt blir dette trukket med trekkmateriale i hud eller møbelstoff som man skjærer til.
En viktig del av arbeidet er vurdering av stilart, valg av materialer til møbelets enkelte deler, tilskjæring og stansing av forskjellige typer materialer og møbelsøm. En møbeltapetserer arbeider ofte i små verksteder eller møbelbedrifter og arbeidsoppgavene er for det meste spesialoppdrag.
Til forskjell fra industritapetserfaget består arbeidet i møbeltapetserfaget av mye håndarbeid, og materialene som brukes er naturmaterialer som hestetagl, krøllhår, alfagress, jute, silke med mere.


== Utdannelse ==
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.
Møbeltapetsererfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Se også ==
Møbelstopping
Industritapetser


== Eksterne lenker ==
Artikkelen har ingen egenskaper for offisielle lenker i Wikidata
Utdanning.no sin yrkesbeskrivelse av møbeltapetserer
Design og håndverk – Møbeltapetserer
Olav Stedje

Olav Stedje (født 8. juni 1953 i Sogndal) er en norsk sanger og låtskriver, kjent fra en rekke musikkalbuminnspillinger, seks sølvplater og deltakelse i Melodi Grand Prix i 1983, 1985 og 1987.
Etter og ha spilt i lokale «Compact» og «Ole Brums orkester» utkom debutalbumet Ta meg med (1981) der Lava medvirket. Den resulterte i flere Norsktopp-plasseringer med sanger som Vi vandrar saman og Når ho er hjå meg. Stedje var også vokalist på utgivelser med Lava. Debuten ble etterfulgt av Stedje (1982), og Tredje stedje (1982) hvor Randi Hansen deltok på sangen «Eventyr». Tredje Stedje ble i 1983 tildelt Spellemannsprisen i klassen pop. Derpå kom barneplaten Rocken Bom (1984) og storselgeren Silje (1984). Med Jonas Fjeld som produsent (i stedet for Svein Dag Hauge) fulgte Når sola renn (1986), Eg kjem likevel (1987) og Ei gåve til deg (1990). Første halvdel av 1990-tallet ga ikke Stedje ut album, men i 1991 kom han inn på VG-lista med låta Stao no pao, en supportersang for Sogndal Idrettslag. På selskapet Tylden & Co. utkom hans fire siste utgivelser Bot og bedring (1995), 21 beste (1998), Livstegn (2006) og Vest for verdas ende (2013).
Stedje synger på nynorsk.
I februar 2006 gav han ut en nyinnspilling av «Vi vandrar saman», som var med på debutalbumet fra 1981. Dette var et samarbeidsprosjekt med produsentduoen Agen'da. Tittelen på denne sangen var «Venner (vi vandrar saman)».


== Diskografi ==
Heime igjen (1977) med Ole Brums orkester
Ta meg med (1981)
Olav Stedje (1982)
Tredje Stedje (1982)
Stille natt (1983), med Randi Hansen
Rocken Bom (1984)
Silje (1984)
Når sola renn (1986)
Eg kjem likevel (1987)
Ei gåve til deg (1990)
Bot og bedring (1995)
21 Beste (1998)
Livstegn (2006)
I levande live (2009)
Ikkje utan deg (2010)
Vest for verdas ende (2013)


== Referanser ==


== Eksterne lenker ==
(no) Offisielt nettsted 
(en) Olav Stedje – kategori av bilder, video eller lyd på Commons 
(en) Olav Stedje på Internet Movie Database 
(en) Olav Stedje på Discogs 
(en) Olav Stedje på MusicBrainz 
(en) Olav Stedje på Last.fm